CELEX: 32022R0654
Language: et
Date: 2022-04-20 00:00:00
Title: Komisjoni rakendusmäärus (EL) 2022/654, 20. aprill 2022, millega antakse luba kasutada butüülhüdroksüanisooli kasside söödalisandina (EMPs kohaldatav tekst)

21.4.2022   
               
               
                  ET
               
               
                  Euroopa Liidu Teataja
               
               
                  L 119/84
               
            
         KOMISJONI RAKENDUSMÄÄRUS (EL) 2022/654,
         20. aprill 2022,
         millega antakse luba kasutada butüülhüdroksüanisooli kasside söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2 ja artikli 10 lõiget 5,
         ning arvestades järgmist:
         
                     (1)
                  
                  
                     Määruses (EÜ) nr 1831/2003 on sätestatud loomasöödas kasutatavate söödalisandite taotlemise nõuded ning sellise loa andmise alused ja kord. Kõnealuse määruse artikli 10 lõikega 2 koostoimes määruse artikli 10 lõikega 7 on ette nähtud erikord nõukogu direktiivide 70/524/EMÜ (2) ja 82/471/EMÜ (3) kohaselt loa saanud söödalisandite uuesti hindamiseks.
                  
               
                     (2)
                  
                  
                     Direktiivi 70/524/EMÜ alusel on antud tähtajatu luba butüülhüdroksüanisooli kasutamiseks kõikide loomaliikide söödalisandina. Vastavalt määruse (EÜ) nr 1831/2003 artikli 10 lõikele 1 kanti see söödalisand olemasoleva tootena hiljem söödalisandite registrisse.
                  
               
                     (3)
                  
                  
                     Vastavalt määruse (EÜ) nr 1831/2003 artikli 10 lõikele 2 koostoimes nimetatud määruse artikliga 7 on esitatud taotlus butüülhüdroksüanisooli uuesti hindamiseks kõikide loomaliikide söödalisandina. Kasside osas võttis taotleja hiljem oma taotluse tagasi, kuna Euroopa Toiduohutusamet võttis 12. novembril 2019 vastu negatiivse arvamuse (4) kõnealuse söödalisandi kasutamise ohutuse kohta kasside puhul. Butüülhüdroksüanisooli uuesti hindamise tulemusena anti komisjoni rakendusmäärusega (EL) 2020/1399 (5) luba kasutada seda söödalisandina kõikide loomaliikide puhul, välja arvatud kassid.
                  
               
                     (4)
                  
                  
                     Määruse (EÜ) nr 1831/2003 artikli 10 lõike 5 kohaselt tuleb vastu võtta määrus, millega kõrvaldatakse turult söödalisandid, mille kohta ei ole esitatud kõnealuse määruse artikli 10 lõigete 2 ja 7 kohast taotlust enne nendes lõigetes sätestatud tähtaega või mille kohta taotlus oli esitatud, kuid hiljem tagasi võetud.
                  
               
                     (5)
                  
                  
                     Kuna taotleja on kasside osas taotluse tagasi võtnud, tuleks butüülhüdroksüanisool (E 320) kasside söödalisandina turult kõrvaldada.
                  
               
                     (6)
                  
                  
                     Kooskõlas määruse (EÜ) nr 1831/2003 artikliga 7 on esitatud uus taotlus butüülhüdroksüanisooli lubamiseks kasside söödalisandina ning selle klassifitseerimiseks kategooriasse „tehnoloogilised lisandid“ ja funktsionaalrühma „antioksüdandid“. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
                  
               
                     (7)
                  
                  
                     Euroopa Toiduohutusamet (edaspidi „toiduohutusamet“) jõudis oma 23. juuni 2021. aasta arvamuses (6) järeldusele, et kavandatud kasutustingimuste korral ei avalda butüülhüdroksüanisool kahjulikku mõju loomade tervisele, kasutajate ohutusele ega keskkonnale. Samuti jõudis amet järeldusele, et kõnealust söödalisandit tuleks käsitada nahka ja silmi ärritavana ning nahka sensibiliseerivana. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele. Toiduohutusamet jõudis ka järeldusele, et kuna butüülhüdroksüanisooli on lubatud kasutada võrreldavas kontsentratsioonis antioksüdandina toidus, ei ole vaja teha uuringuid selle tõendamiseks, et butüülhüdroksüanisool on tõhus antioksüdant kasside söödas. Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimise meetodite kohta.
                  
               
                     (8)
                  
                  
                     Butüülhüdroksüanisooli hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba butüülhüdroksüanisooli kasutamiseks vastavalt käesoleva määruse lisas esitatud tingimustele.
                  
               
                     (9)
                  
                  
                     Kuna butüülhüdroksüanisooli kasutamine kasside söödalisandina saab loa samaaegselt meetme vastuvõtmisega, millega nõutakse söödalisandi turult kõrvaldamist varasema loa tingimuste kohaselt vastavalt määruse (EÜ) nr 1831/2003 artikli 10 lõikele 5, ei tohiks selline turult kõrvaldamine takistada uue loa tõhusat kohaldamist. Uue loa tingimused erinevad eelmistest eelkõige selle poolest, et nendega nähakse ette söödalisandi täpsem kirjeldus ja sellega seotud analüüsimeetodid, söödalisandi uus identifitseerimisnumber ning muud nõuded, mis on seotud asjaomase söödalisandi ja eelsegu kasutamisjuhiste ja kasutajate ohutusega.
                  
               
                     (10)
                  
                  
                     Kuna ei ole selliseid ohutusega seotud põhjusi, mis nõuaksid butüülhüdroksüanisooli kohest turult kõrvaldamist kasside söödalisandina varasemate loa tingimuste alusel, on asjakohane kehtestada huvitatud isikute jaoks piiratud üleminekuperiood, mille jooksul võib loast tulenevate uute nõuete täitmisel kasutada ära olemasolevad butüülhüdroksüanisooli varud kasside söödalisandina ja selle abil toodetavad eelsegud, söödamaterjalid ja segasööt.
                  
               
                     (11)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Loa andmine
            Lisas kirjeldatud ainet, mis kuulub söödalisandite kategooriasse „tehnoloogilised lisandid“ ja funktsionaalrühma „antioksüdandid“, lubatakse kasutada söödalisandina loomasöödas vastavalt lisas esitatud tingimustele.
         
         
            Artikkel 2
            Turult kõrvaldamine
            Butüülhüdroksüanisool (E 320) kõrvaldatakse turult kasside söödalisandina, kui see ei vasta artiklis 1 osutatud loas sätestatud tingimustele.
         
         
            Artikkel 3
            Turult kõrvaldamist käsitlevad üleminekumeetmed
            
               1.   Butüülhüdroksüanisooli kasside söödalisandina ja seda sisaldavaid eelsegusid, mis on toodetud ja märgistatud enne 11. novembrit 2022 kooskõlas enne 11. maid 2022 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni.
            
            
               2.   Butüülhüdroksüanisooli sisaldavate kasside segasööta ja söödamaterjale, mis on toodetud ja märgistatud enne 11. maid 2023 kooskõlas enne 11. maid 2022 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni.
            
         
         
            Artikkel 4
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 20. aprill 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 268, 18.10.2003, lk 29.
         
            (2)  Nõukogu 23. novembri 1970. aasta direktiiv 70/524/EMÜ söödalisandite kohta (EÜT L 270, 14.12.1970, lk 1).
         
            (3)  Nõukogu 30. juuni 1982. aasta direktiiv 82/471/EMÜ teatavate loomasöötadena kasutatavate toodete kohta (EÜT L 213, 21.7.1982, lk 8).
         
            (4)  EFSA Journal 2019;17 (12):5913.
         
            (5)  Komisjoni 5. oktoobri 2020. aasta rakendusmäärus (EL) 2020/1399, milles käsitletakse loa andmist butüülhüdroksüanisooli kasutamiseks söödalisandina kõikide loomade puhul peale kasside (ELT L 324, 6.10.2020, lk 29).
         
            (6)  EFSA Journal 2021;19(7):6714.
      
      
         
            LISA
            
                        Söödalisandi identifitseerimisnumber
                     
                     
                        Söödalisand
                     
                     
                        Keemiline valem, kirjeldus, analüüsimeetodid
                     
                     
                        Loomaliik või -kategooria
                     
                     
                        Vanuse ülempiir
                     
                     
                        Miinimumsisaldus
                     
                     
                        Maksimumsisaldus
                     
                     
                        Muud sätted
                     
                     
                        Loa kehtivusaja lõpp
                     
                  
                        Toimeaine sisaldus milligrammides 12 % niiskusesisaldusega täissööda kilogrammi kohta
                     
                  
                        
                           Kategooria: tehnoloogilised lisandid. Funktsionaalrühm: antioksüdandid
                        
                     
                  
                        1b320
                     
                     
                        Butüülhüdroksüanisool
                     
                     
                        
                           Söödalisandi koostis
                        
                        Butüülhüdroksüanisool (BHA)
                        (≥ 98,5 %)
                        Vahajas tahkis
                     
                     
                        Kassid
                     
                     
                        –
                     
                     
                        –
                     
                     
                        150
                     
                     
                        
                                    1.
                                 
                                 
                                    Söödalisandi ja eelsegu kasutamisjuhistes märgitakse säilitustingimused.
                                 
                              
                                    2.
                                 
                                 
                                    BHAd võib kasutada koos butüülhüdroksütolueeniga (BHT) koguses, mille puhul segu sisaldus täissöödas on kuni 150 mg/kg.
                                 
                              
                                    3.
                                 
                                 
                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas naha-, silma- ja hingamiskaitsevahendeid.
                                 
                              
                     
                        11. mai 2032
                     
                  
                        
                           Toimeaine kirjeldus
                        
                        Järgmiste komponentide segu:
                        
                                    —
                                 
                                 
                                    2-tert-butüül-4-hüdroksüanisool
                                 
                              
                                    —
                                 
                                 
                                    3-tert-butüül-4-hüdroksüanisool (≥ 85 %)
                                 
                              CASi number: 25013-16-5
                        C11H16O2
                        
                     
                  
                        
                           Analüüsimeetod
                            (1)
                        
                        BHA sisalduse määramine söödalisandis:
                        
                                    —
                                 
                                 
                                    gaaskromatograafia koos määramisega leekionisatsiooni teel (GC-FID) (Food Chemical Codex’i 7. väljaande kohane meetod)
                                 
                              BHA sisalduse määramine eelsegus ja söödas:
                        
                                    —
                                 
                                 
                                    kõrgefektiivne pöördfaasiline vedelikkromatograafia koos UV-kiirguse mõõtmisega dioodrividetektori abil 285 nm juures (RP-HPLC-UV-DAD)
                                 
                              
                  
               (1)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports.